फैंस को आई ‘अंदाज अपना अपना’ की याद, यूजर्स बोले- ये बेस्ट जोड़ी है
Bigg Boss Fame Shiv Thakare And Abdu Rozik Dance On Salman Khan's Song, Video Goes Viral. शिव ठाकरे और अब्दु रोजिक ने मंगलवार को सोशल मीडिया पर अपना एक वीडियो शेयर किया। इस दौरान वीडियो में शिव और अब्दु सलमान खान की फिल्म अंदाज अपना अपना के गाने दो मस्ताने चले जिंदगी बनाने पर थिरकते हुए नजर आ रहे हैं।
शिव ठाकरे और अब्दु रोजिक ने मंगलवार को सोशल मीडिया पर अपना एक वीडियो शेयर किया। इस दौरान वीडियो में शिव और अब्दु सलमान खान की फिल्म अंदाज अपना अपना के गाने दो मस्ताने चले जिंदगी बनाने पर थिरकते हुए नजर आ रहे हैं। डांस के साथ-साथ शिव और अब्दु वीडियो में एक-दूसरे के साथ पिलो फाइट और मस्ती करते नजर आते हैं। सोशल मीडिया पर शिव और अब्दु का यह वीडियो खूब पसंद किया जा रहा है। पोस्ट शेयर करते हुए शिव ने लिखा- ‘SHIBDU’ यह शब्द शिव और अब्दु के नाम को मिलाकर बनता है।
कभी कारपेट तो कभी बेड पर नाचते दिखे अब्दु और शिव
वीडियो की शुरुआत में शिव और अब्दु रोजिक किसी होटल की लॉबी में डांस करते हैं। अगले सीन में दोनों कारपेट पर लेट-लेटकर डांस करते हैं। इसके बाद अब्दु कमरे के बेड पर उछलते और पिलो फाइट करते नजर आते हैं। इस वीडियो पर अब्दु ने लिखा- ‘ब्रदरली लव’
वीडियो देखकर यूजर्स को याद आए एमसी स्टैन
वीडियो देखने के बाद फैंस को बिग बॉस 16 की मंडली याद आने लगी। कमेंट सेक्शन में लोगों ने मंडली के तीसरे सदस्य एमसी स्टैन को याद किया और पूछा कि वो कहां हैं?
एक फैन ने कमेंट सेक्शन में लिखा- ये जोड़ी सबसे बेस्ट है। दूसरे फैन ने लिखा- ‘मंडली के तीसरे मेंबर एमसी स्टैन कहां हैं?’, तीसरे फैन ने कहा- ‘आप दोनों कहां पर मिले।’ चौथ यूजर ने कहा- ‘दो मस्ताने और उनकी मस्तियां।
